Príloha č. 1
Doložka vybraných vplyvov

	1. Základné údaje

	Názov materiálu

	Opatrenie Úradu pre reguláciu elektronických komunikácií a poštových služieb z ............../2026 č. ......./2026, ktorým sa  mení opatrenie z 19.  septembra 2016 č. 1/2016, ktorým sa ustanovuje rozsah regulácie cien a určujú sa maximálne ceny univerzálnej služby a poštového platobného styku pre vnútroštátny poštový styk v znení neskorších predpisov 

	Predkladateľ (a spolupredkladateľ)

	Úrad pre reguláciu elektronických komunikácií a poštových služieb


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	02.11.2026 – 11.11.2026

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Predloženým materiálom sa určujú maximálne ceny za poskytovanie univerzálnej služby a vykonávanie poštového platobného styku vo vnútroštátnom poštovom styku. Návrh opatrenia obsahuje zmeny súvisiace s úpravou cien poštových služieb, ktoré zohľadňujú zvyšujúce sa jednotkové náklady v dôsledku pretrvávajúceho všeobecného trendu  poklesu počtu zásielok, predovšetkým listových zásielok a poštového platobného styku. Úprava taríf vybraných regulovaných služieb vo vnútroštátnom styku taktiež reaguje na zvyšujúce sa prevádzkové náklady poskytovateľa univerzálnej služby, predovšetkým náklady z titulu zvyšovania minimálnej mzdy a rastúcich nákladov v dôsledku inflácie.

	3. Ciele a výsledný stav

	Na základe navrhovanej úpravy budú určené maximálne ceny za poskytovanie univerzálnej služby a vykonávanie poštového platobného styku vo vnútroštátnom poštovom styku. Cieľom navrhovanej úpravy je zabezpečiť dlhodobo udržateľné poskytovanie univerzálnej služby v požadovanej kvalite a rozsahu, za ekonomicky oprávnených podmienok a pri zohľadnení meniacich sa potrieb trhu a zákazníkov. Návrh na zvýšenie sadzieb reaguje na vývoj prevádzkových nákladov na poskytovanie univerzálnej služby, vrátane nákladov na energie, dopravu a logistiku, ako aj na rast osobných nákladov, ktoré ovplyvní aj zvýšenie minimálnej mzdy od 1. januára 2027. Súčasne sa mení štruktúra dopytu a pokračuje dlhodobý pokles objemu listových zásielok, pričom dostupnosť poštových služieb je potrebné naďalej zabezpečovať na celom území Slovenskej republiky vrátane odľahlých regiónov. Zároveň sa úpravou taríf zvyšuje motivácia cenovo orientovaných zákazníkov k preferovaniu služieb podávaných prostredníctvom elektronického podacieho hárka (ePH), s cenovým rozdielom 1,00 € oproti zásielkam podávaných bez ePH.

	4. Dotknuté subjekty

	Návrh predpokladá zvýšené náklady pre podnikateľské subjekty využívajúce poštové služby, najmä listové zásielky. Nedotýka sa e-shopov alebo hromadných podávateľov balíkových zásielok, ktorí využívajú zmluvné produkty a expresné zásielky, nepodliehajúce cenovej regulácii. Návrh má negatívny dopad na výdavky domácností a predpokladá negatívny vplyv na rozpočet verejnej správy (ministerstvá, ústredné a ostatné orgány štátnej správy, obce, VÚC),  avšak oproti vyčíslenému dopadu sa predpokladá nižší skutočný dopad, a to z titulu pokračujúcej elektronizácie verejnej správy a klesajúcej tendencie počtu podaných zásielok. Z tohto dôvodu sa predpokladá, že pokrytie zvýšených nákladov bude zabezpečené v rámci schválených rozpočtov jednotlivých subjektov. 


	5. Alternatívne riešenia

	Návrh nepredpokladá alternatívne riešenie, nakoľko pri nulovom variante by došlo k výraznému zhoršeniu hospodárenia Slovenskej pošty, a. s., poskytovateľa univerzálnej služby, čo by následne malo negatívny vplyv na zabezpečenie univerzálnej služby a poštového platobného styku.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody. 

	                                                                                                                               ☐ Áno                  ☒ Nie




	8. Preskúmanie účelnosti

	Účelom predkladaného opatrenia je úprava regulovaných cien za poskytovanie univerzálnej služby a poštového platobného styku, ktorá má viesť k zreálneniu cien za poskytované poštové služby a poštový platobný styk, vzhľadom na pokračujúci negatívny vývoj podávaných zásielok a rastúce jednotkové náklady poskytovateľa univerzálnej služby. 
Predchádzajúca cenová úprava priniesla za prvých 6 mesiacov roka 2026 zvýšenie výnosov regulovaných poštových služieb oproti roku 2025 o 7,57 mil. eur s rovnakým predpokladaným rastom do konca roka 2026. Náklady za regulované poštové služby vzrástli za prvých 6 mesiacov roka 2026 o 6,95 mil. eur oproti rovnakému obdobiu roka 2025. Rozhodujúcu časť nákladov regulovaných služieb stále tvoria fixné náklady, najmä náklady na obslužný personál (priehradkoví zamestnanci, doručovatelia, atď.) a ostatné náklady pôšt, ktoré sú ovplyvnené predovšetkým vývojom miezd, ako aj vývojom cien komodít, materiálov a služieb. Povinnosti uložené Slovenskej pošte, a.s., ako poskytovateľovi univerzálnej služby, významne limitujú jej možnosti  medziročných zmien v oblasti nákladov, bez výraznejšieho dopadu na poskytovanie univerzálnych služieb. V ďalšom období bude hospodárenie Slovenskej pošty, a. s., ovplyvňovať aj výrazný nárast miezd, predovšetkým minimálnej mzdy, ktorá medziročne v rokoch 2024 až 2026 vzrástla zo 700 € na 915 €. V roku 2027 by mala minimálna mzda vzrásť o 6,3 % z 915 € na 972 €. 
V roku 2025 bola priemerná mzda v SP, a.s., na úrovni 1 246 € oproti priemernej mzde v SR 
1 620 €*, t. j. bola nižšia až o -374 € (-23 %). Nárast miezd v Slovenskej pošte, a.s., v rokoch 2026 a 2027 budú ovplyvňovať doplatky do minimálnej mzdy a snaha spoločnosti aspoň čiastočne priblížiť priemernú mzdu v Slovenskej pošte, a.s., priemernej mzde v SR. 
*Zdroj: Štatistický úrad SR 
https://slovak.statistics.sk/wps/wcm/connect/a10ed91d-7a06-43c0-87f4-a63bad79e87e/Priemerna_mesacna_mzda_zamestnanca_hospodarstva_SR_v_roku_2025.pdf?MOD=AJPERES&CVID=pOKSYJ8&CVID=pOKSYJ8
Priemerná mzda v SR by mala nominálne vzrásť v roku 2026 o 4,6 %*, t. j. o 73 € na 1 693 € a v roku 2027 o 4,4 %*, t. j. o 74 €, na 1 767 €. Priemerná mzda v rámci Slovenskej pošty, a. s., by mala vzrásť v roku 2027 oproti roku 2025 o 181 €, čím sa len čiastočne zmierni výrazne nepriaznivý nominálny rozdiel priemerných miezd v Slovenskej pošte, a. s., oproti mzdám v SR.
* Zdroj: Ministerstvo financií SR 
https://www.mfsr.sk/sk/financie/institut-financnej-politiky/ekonomicke-prognozy/makroekonomicke-prognozy/76-zasadnutie-vyboru-makroekonomicke-prognozy-september-2026.html
Predpokladaný termín účinnosti novej cenovej úpravy je od 01.01.2027. Preskúmanie účinnosti a účelnosti predkladaného materiálu bude možné až po tomto termíne a najskôr po uplynutí aspoň čiastočného obdobia uplatňovania cenovej úpravy, a to najskôr v druhom polroku 2027, resp. po uzatvorení účtovnej závierky za rok 2027, t. j. do 31.03.2028.
Kritériom na preskúmanie bude vývoj výnosov a nákladov poskytovateľa univerzálnej služby                   na základe štatistických údajov a ekonomických údajov o vývoji hospodárskej situácie poskytovateľa univerzálnej služby. Okrem analýzy výsledkov hospodárenia bude analyzovaný aj vývoj početností jednotlivých poskytovaných služieb.


	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☐	Žiadne
	☒	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☒	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP
	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	
Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☐	Žiadne
	☒	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Materiál má negatívny vplyv na rozpočet verejnej správy. Financovanie návrhu bude zabezpečené v rámci schválených limitov výdavkov dotknutých subjektov na príslušný rozpočtový rok.
Materiál má negatívny vplyv na podnikateľské prostredie. Materiál má negatívne sociálne vplyvy, a to v časti výdavkov obyvateľstva využívajúceho poštové služby a negatívne vplyvy  na služby verejnej správy pre občana. Materiál nemá vplyvy na životné prostredie, nemá vplyvy na informatizáciu spoločnosti ani vplyvy na manželstvo, rodičovstvo a rodinu.

	11. Kontakt na spracovateľa

	Ing. Darina Dobroňová, referát regulácie cien a financovania univerzálnej služby, tel.: 0907 871 086, darina.dobronova@teleoff.gov.sk

	12. Zdroje

	Údaje a podklady poskytnuté Slovenskou poštou, a. s., poskytovateľom univerzálnej služby
Štatistické údaje – zdroj: www.datacube.statistics.sk, www.registeruz.sk, www.mfsr.sk  


	13. Stanovisko Komisie na posudzovanie vybraných vplyvov z PPK č. ......
(v prípade, ak sa uskutočnilo v zmysle bodu 8.1 Jednotnej metodiky)

		☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. 172-2026 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☒  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

Komisia uplatňuje k materiálu nasledovné pripomienky a odporúčania:

K vplyvom na služby verejnej správy pre občana
Komisia po posúdení materiálu súhlasí s vyznačením negatívneho vplyvu služieb verejnej správy na občana a žiadneho vplyvu na procesy služieb vo verejnej správe. Komisia však predkladateľovi navrhuje doplniť bod 7.2.3 analýzy podľa prílohy č. 7 Jednotnej metodiky na posudzovanie vybraných vplyvov.
Odôvodnenie: V bode 7.2.3 analýzy Komisia navrhuje v rozsahu dostupných údajov doplniť približný odhad veľkosti skupiny občanov, ktorí využívajú poštové služby pri komunikácii s orgánmi verejnej správy.

Vyjadrenie predkladateľa k pripomienkam:
Predmetná pripomienka bola doplnená v bode 7.2.3 analýzy o odhadovaný údaj.

